**Διευκρινίσεις σχετικά με τον ελεγχο πιστοποιητικών για έλεγχο κορωνοϊό COVID-19 με τη μέθοδο PCR που έχει διενεργηθεί με τη λήψη στοματοφαρυγγικού ή ρινοφαρυγγικού επιχρίσματος, είτε σε εξέταση ταχείας ανίχνευσης αντιγόνου κορωνοϊού COVID-19 (rapid test).**

**1. Σχετικά με τα φαρμακεία και τα διαγνωστικά κέντρα,**

- Σύμφωνα με την υπό στοιχεία Δ1α/Γ.Π.οικ. 76273/26.11.2020 απόφαση του Υπουργού Υγείας «Τροποποίηση της υπό στοιχεία Δ1α/ΓΠ.οικ. 75342/24.11.2020 απόφασης του Υπουργού Υγείας “Εξειδίκευση των αναγκαίων χαρακτηριστικών διαγνωστικής επάρκειας των ιατροτεχνολογικών προϊόντων ταχέων ελέγχων αντιγόνων SARS-CoV-2 (rapid test), καθορισμός φορέων δημόσιων και ιδιωτικών, που δύνανται να χρησιμοποιούν αντίστοιχου τύπου ιατροτεχνολογικά προϊόντα για διαγνωστικούς ή επιδημιολογικούς σκοπούς και κατηγορίες προσώπων που υποβάλλονται στον συγκεκριμένο τύπο διαγνωστικού ελέγχου” (Β’ 5198)» (Β’ 5249) και την YA 98491/09.2021 ,

Tα φαρμακεία και τα διαγνωστικά κέντρα στην τιμή των 10 € δύνανται να διενεργούν Rapid test και στην τιμή των 20 € τα PCR. Διαδικαστικά παραδίδουν βεβαίωση αρνητικού ή θετικού αποτελέσματος με σφραγίδα και υπογραφή. Εντός 24 ωρών θα πρέπει να ενημερώσουν ηλεκτρονικά τη βάση για το αποτέλεσμα ώστε ο κάθε πολίτης να το ανασύρει πλέον με τους δικούς του κωδικούς ΤΑΧΙΣΝΕΤ απο το σύστημα και είναι αυτό και μόνο που αναγνωρίζει η εφαρμογή.

**Λόγω λοιπόν της χρονικής υστέρησης καταχώρησης είμαστε υποχρεωμένοι να αποδεχόμαστε τεστ υπογεγραμμένα και σφραγισμένα από διαγνωστικά κέντρα και φαρμακεία.**

Ενδέχεται οι βεβαιώσεις αυτές να φέρουν ένα barcode της επιχείρησης αλλά όχι αυτό που αναγνωρίζει η εφαρμογή.

**2. Σε οτι αφορα τα 48 ώρα τεστ και το διάστημα που αυτά καλύπτουν**

Σύμφωνα με τη ΚΥΑ 119/ΓΔ6 ,

**Άρθρο 3**

**Προϋποθέσεις συμμετοχής σε δια ζώσης εκπαιδευτική διαδικασία των Α.Ε.Ι.**

1.Σε κάθε είδους εκπαιδευτική διαδικασία που διενεργείται με φυσική παρουσία εντός των Α.Ε.Ι. συμμετέχουν μόνο φυσικά πρόσωπα που πληρούν υποχρεωτικά μια από τις ακόλουθες προϋποθέσεις:

α) έχουν ολοκληρώσει προ τουλάχιστον δεκατεσσάρων (14) ημερών τον εμβολιασμό για κορωνοϊό COVID-19, ή

β) έχουν ολοκληρώσει προ τουλάχιστον δεκατεσσάρων (14) ημερών τον εμβολιασμό για κορωνοϊό COVID-19 με μία (1) δόση εμβολίου λόγω νόσησής τους από κορωνοϊό COVID-19, ή

γ) έχουν νοσήσει από κορωνοϊό COVID-19 και έχει παρέλθει χρονικό διάστημα μεγαλύτερο των είκοσι (20) ημερών και μικρότερο των εκατόν ογδόντα (180) ημερών από την ημερομηνία διάγνωσής τους ως θετικού κρούσματος κατόπιν διεξαγωγής εργαστηριακού ελέγχου, ή

δ) έχουν διαγνωσθεί αρνητικοί είτε σε εργαστηριακό έλεγχο για κορωνοϊό COVID-19 με τη μέθοδο PCR που έχει διενεργηθεί με τη λήψη στοματοφαρυγγικού ή ρινοφαρυγγικού επιχρίσματος, είτε σε εξέταση ταχείας ανίχνευσης αντιγόνου κορωνοϊού COVID-19 (rapid test). **Ο εργαστηριακός έλεγχος νόσησης διενεργείται δύο (2) φορές εβδομαδιαίως έως σαράντα οχτώ (48) ώρες πριν από την Τρίτη και την Παρασκευή αντίστοιχα.** Η δαπάνη για τη διενέργεια του εργαστηριακού ελέγχου βαρύνει αποκλειστικά το φυσικό πρόσωπο που συμμετέχει στην εκπαιδευτική διαδικασία.

**Ως εκ τούτου, το τεστ που διενεργείται Κυριακή ή Δευτέρα καλύπτει μέχρι και την Τετάρτη ενώ το τεστ που διενεργείται Τετάρτη ή Πέμπτη καλύπτει μέχρι και Δευτέρα.**

**3. Σε ότι αφορά το EDUPASS,** θα θέλαμε να σας παροτρύνουμε κάθε διδάσκοντα και φοιτητή να μπει στην πλατφόρμα του EDUPASS προκειμένου να δηλώσει ότι μπορούν να αντληθούν τα στοιχεία του από το ΗΔΙΚΑ και να να μπορεί ο έλεγχος να διευκολυνθεί.

Η μη δήλωση στην πλατφόρμα δεν επιφέρει κυρώσεις και ως εκ τούτου υπάρχει η πιθανότητα να μην μπει κάποιος και να δηλώσει σχετικά τα στοιχεία του.